18. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 483 της 23 Σεπτ./14 Οκτ. 1985 (ΦΕΚ Α΄ 175) Παθήσεις και βλάβες υγείας, που εμποδίζουν το διορισμό σε θέσεις κλάδου γιατρών Ε.Σ.Υ. Έχοντας υπόψη: 1.Τις διατάξεις της παρ. 6 του άρθρ. 27 του νόμ. 1397/83 «Εθνικό Σύστημα Υγείας» (ΦΕΚ 143/7.10.1983, τεύχος Α΄). 2.Τις διατάξεις της παρ. 3 του άρθρ. 46 του Νόμ. 1397/83 και το γεγονός ότι παρήλθε άπρακτο τρίμηνο χωρίς να υποβληθεί γνωμοδότηση της Ολομέλειας του ΚΕ.Σ.Υ. 3.Τη με αριθ. 8257/1985 απόφαση του Πρωθυπουργού και Υπουργού Προεδρίας της Κυβέρνησης «Ανάθεση αρμοδιοτήτων στον Υφυπουργό Προεδρίας της Κυβέρνησης Μιλτ. Παπαϊωάννου» (ΦΕΚ 492/Β΄/9.8.85) και 4.Την αριθ. 737/4.9.85 γνωμοδότηση του Συμβουλίου της Επικρατείας, με πρόταση του Υπουργού Υγείας, Πρόνοιας και Κοινωνικών Ασφαλίσεων και του Υφυπουργού Προεδρίας της Κυβέρνησης, αποφασίζουμε: Άρθρ.1.-Οι παθήσεις και βλάβες υγείας που εμποδίζουν το διορισμό σε θέσεις κλάδου γιατρών Ε.Σ.Υ., καθορίζονται σύμφωνα με τις διατάξεις του δ/τος αυτού και διακρίνονται σε: α)Νοσήματα που αποκλείουν απευθείας το διορισμό και β)Νοσήματα που αποκλείουν το διορισμό, όταν έχουν σαφώς εξελικτική πορεία ή δεν αντιμετωπίζονται αλυσιτελώς, με τη συμβατική αγωγή, με αποτέλεσμα να δυσχεραίνουν την επαρκή (ποσοτική και ποιοτική) άσκηση των καθηκόντων στην ειδικότητα της θέσης, στην οποία πρόκειται να υπηρετήσει ο γιατρός. Άρθρ.2.-Τα νοσήματα που αποκλείουν απευθείας το διορισμό είναι: α)Σχιζοφρένεια. β)Χρόνιες μη αναστρέψιμες οργανικές ψυχώσεις και οργανικά ψυχοσύνδρομα. γ)Νοσήματα που οδηγούν σε άνοια (προγεροντική, JACOE KREUTZFEIET, χορεία κλ.π.). δ)Πλήρης τύφλωση, κωφαλαλία, πλήρης κώφωση. Άρθρ.3.-Τα νοσήματα της περίπτ. (β) του άρθρ. 1 είναι: Α΄ Βαρειά παθολογικά νοσήματα που συνεπάγονται πολλές απουσίες του γιατρού από την Υπηρεσία του (κρίση κατά περίπτωση), όπως: α)Χρόνια νεφρική ανεπάρκεια σε νεφρική κάθαρση. β)Βαρειά ηπατιτική ανεπάρκεια. γ)Κακοήθη νοσήματα, λευχαιμίες και λεμφώματα. δ)Βαρειά καρδιακή ανεπάρκεια. ε)Έκδηλη πνευμονική ανεπάρκεια. στ)Εξελισσόμενα νοσήματα κολλαγόνου. Β΄ Ψυχικές διαταραχές, όπως: α)Οργανικές ψυχικές διαταραχές. β)Διαταραχές λόγω χρήσης (τοξικών) ουσιών. γ)Παρανοϊκές διαταραχές. δ)Διπολική ψύχωση και μείζων μελαγχολία. ε)Χρόνιες βαριές φοβικές νευρώσεις, που εμποδίζουν ή περιορίζουν σημαντικά την άσκηση του ιατρικού λειτουργήματος. Γ΄ Νευρολογικά νοσήματα, όπως: α)Μυοδυστροφίες, μυοτονίες, βαρειά μυασθένεια. β)Εξωπυραμιδικά σύνδρομα. γ)Υπολείμματα προσβολής Κ.Ν.Σ. (αγγειακά, τοξικά, τραυματικά. Λοιμώδη, κ.α. αίτια). δ)Κληρονομικά-εκφυλιστικά και βιοατροφικά νοσήματα. ε)Σκλήρυνση κατά πλάκας. Δ΄ Νοσήματα της όρασης, όπως: α)Νευρο-οφθαλμολογικά σύνδρομα με σοβαρές επιπτώσεις στην κίνηση, συμπεριφορά, επικοινωνία. β)Μονόφθαλμη όραση με διορθωμένη οξύτητα κάτω από 7/10. γ)Σοβαρές παθήσεις βολβού και εξαρτημάτων δ)Βαρειές προοδευτικές αλλοιώσεις του βυθού, λόγω γενικών παθολογικών νοσημάτων (σακχαρώδης διαβήτης, υπέρταση κ.λπ.) που εξελίσσονται προς τύφλωση. ε)Δυσχρωματοψία. στ)Μειωμένη οπτικοκινητική ικανότητα. Ε΄ Νοσήματα Ωτορινολαρυγγολογικά, όπως: α)Βαρειές διαταραχές της ομιλίας οργανικής αρχής. β)Μειωμένη ακουστική ικανότητα. ΣΤ΄ Μόνιμες μυοσκελετικές αναπηρίες. Πρωτοβάθμιες Υγειονομικές Επιτροπές Άρθρ.4.-1.Για την πιστοποίηση της υγείας και αρτιμέλειας των υποψηφίων γιατρών, συνιστώνται πρωτοβάθμιες υγειονομικές επιτροπάς κατά διανομαρχιακή περιφέρεια ή Νομό και προκειμένου για τους Νομούς Αττικής και Θεσ/νίκης κατά Νοσοκομείο ή ομάδα Νοσοκομείων. 2.Οι πρωτοβάθμιες υγειονομικές Επιτροπές αποτελούνται από: α)Έναν Παθολόγο, β)Έναν Ψυχίατρο ή Νευρολόγο, γ)Έναν Οφθαλμίατρο και δ)Έναν Ωτορινολαρυγγολόγο. Τα μέλη των επιτροπών αυτών ορίζονται από τον Υπουργό Υγείας, Πρόνοιας και Κοινωνικών Ασφαλίσεων. 3.Στις πρωτοβάθμιες υγειονομικές επιτροπές οι υποψήφιοι γιατροί υποβάλλουν τα αποτελέσματα των παρακάτω εξετάσεων που διενεργούνται από αντίστοιχα εξωτερικά ιατρεία σε Νοσοκομεία ΝΠΔΔ ή κοινωφελούς χαρακτήρα  α)Ακτινογραφία Θώρακος. β)Ηλεκτροκαρδιογράφημα, γ)Γενική Αίματος, δ)Ταχύτητα καθίζησης ερυθρών, ε)Ουρία, σάκχαρο αίματος, στ)Γενική ούρων, ζ)Μέτρηση οπτικής οξύτητας με διόρθωση και χωρίς διόρθωση και η)Αντίληψη χρωμάτων. 4.Τα μέλη των πρωτοβάθμιων υγειονομικών επιτροπών διενεργούν τις παρακάτω κλινικές εξετάσεις των υποψηφίων: (Μετά τη σελ. 96,60(α) Σελ. 96,601 Τεύχος Η52-Σελ. 31 Ε.Σ.Υ.-Γενικές Διατάξεις 34.ΑΑ.α.18 α)Παθολογική εξέταση που συνίσταται σε: -Ανασκόπηση συστημάτων (αξιολόγηση συμπτωμάτων). -Μέτρηση της αρτηριακής πίεσης. -Πλήρη φυσική εξέταση. -Βεβαίωση της αρτιμέλειας του εργαζομένου  β)Ψυχιατρική εξέταση που συνίσταται σε προσωπική συνέντευξη του υποψηφίου με το νευρολόγο ή ψυχίατρο. γ)Αντικειμενική νευρολογική εξέταση που διενεργείται από το νευρολόγο ή ψυχίατρο ή παθολόγο. δ)Οφθαλμιατρική εξέταση που περιλαμβάνει την στοιχειώδη αντικειμενική εξέταση και σχολιάζει συγκεκριμένα την ακουστική ικανότητα (κατ’ εκτίμηση του υποψηφίου). 5.Πιστοποιητικά υγείας μπορεί να χορηγούνται με τις προϋποθέσεις και τη διαδικασία, που ορίζονται από τις διατάξεις του άρθρου αυτού και από τις πρωτοβάθμιες Υγειονομικές Επιτροπές, που έχουν συσταθεί και λειτουργούν κατά τις διατάξεις του άρθρ. 11 του Π.Δ. 611/77 «Υπαλληλικός Κώδικας)», εφόσον σ’ αυτές συμμετέχουν ως μέλη και γιατροί με ειδικότητα Ψυχιάτρου ή Νευρολόγου και Οφθαλμολογίας. Αν δε συμμετέχουν γιατροί των ειδικοτήτων αυτών οι Επιτροπές συμπληρώνονται προκειμένου να χορηγήσουν τα πιστοποιητικά Υγείας σε υποψηφίους για διορισμό σε θέσεις κλάδου γιατρών Ε.Σ.Υ., με έκτακτα μέλη γιατρούς ειδικοτήτων Ψυχιατρικής ή Νευρολογίας και Οφθαλμολογίας. Τα έκτακτα μέλη ορίζονται κατά τη διαδικασία συγκρότησης των Επιτροπών αυτών. Δευτεροβάθμιες Υγειονομικές Επιτροπές Άρθρ.5.-1.Συνιστώνται δευτεροβάθμιες Υγειονομικές Επιτροπές στην Αθήνα, Θεσσαλονίκη, Πάτρα, Γιάννενα, Ηράκλειο και Αλεξανδρούπολη. 2.Οι δευτεροβάθμιες Υγειονομικές Επιτροπές αποτελούνται από: α)Έναν Παθολόγο, β)Ένα Νευρολόγο, γ)Έναν Οφθαλμίατρο, δ)Έναν Ψυχίατρο, ε)έναν Ωτορινολαρυγγολόγο. στ)Ένα γιατρό του Κλάδου ΑΤ4 ή ΑΤ5 του Υπουργείου Υγείας, Πρόνοιας και Κοιν. Ασφαλίσεων, ζ)Έναν εκπρόσωπο του Πανελλήνιου Ιατρικού Συλλόγου. Τα μέλη των δευτεροβαθμίων επιτροπών ορίζονται από τον Υπουργό Υγείας, Πρόνοιας και Κοιν. Ασφαλίσεων. Σελ. 96,602 Τεύχος Η52-Σελ. 32 3.Στις δευτεροβάθμιες Υγειονομικές Επιτροπές, μπορούν να προσφεύγουν οι ενδιαφερόμενοι γιατροί, κατά των αποφάσεων των Πρωτοβαθμίων Υγειονομικών Επιτροπών και να ζητούν την επανεξέτασή τους. Επίσης στις δευτεροβάθμιες Επιτροπές μπορεί να προσφεύγει ο Υπουργός Υγείας, Πρόνοιας και Κοιν. Ασφαλίσεων κατά των αποφάσεων των πρωτοβαθμίων Επιτροπών. 4.Η προσφυγή στις δευτεροβάθμιες Επιτροπές, κατά των αποφάσεων των πρωτοβαθμίων Επιτροπών, ασκείται σε ανατρεπτική προθεσμία 30 ημερών από την κοινοποίηση της απόφασης της Α/θμιας Επιτροπής. 34.ΑΑ.α.18 Ε.Σ.Υ.-Γενικές Διατάξεις